stanford-oval/wikipedia huggingface dataset:
อาร์วิด ลินด์มัน

| อาร์วิด ลินด์มัน |
| --- | --- |


นายกรัฐมนตรีสวีเดน
ดำรงตำแหน่ง 2 ตุลาคม 1928 – 7 มิถุนายน 1930
กษัตริย์: กุสตาฟที่ 5
ก่อนหน้า: คาร์ล กุสตาฟ เอกมัน
ถัดไป: คาร์ล กุสตาฟ เอกมัน
ดำรงตำแหน่ง 29 พฤษภาคม 1906 – 7 ตุลาคม 1911
กษัตริย์: ออสการ์ที่ 2 กุสตาฟที่ 5
ก่อนหน้า: คาร์ล สตาฟฟ์
ถัดไป: คาร์ล สตาฟฟ์
รัฐมนตรีว่าการกระทรวงการต่างประเทศ
ดำรงตำแหน่ง 30 มีนาคม 1917 – 19 ตุลาคม 1917
นายกรัฐมนตรี: Carl Swartz
ก่อนหน้า: Knut Wallenberg
ถัดไป: Johannes Hellner
 
ข้อมูลส่วนบุคคล
เกิด: ซาโลมอน อาร์วิด อาคาเตส ลินด์มัน 19 กันยายน ค.ศ. 1862(1862-09-19) Österbybruk ประเทศสวีเดน
เสียชีวิต: 9 ธันวาคม ค.ศ. 1936(1936-12-09) (74 ปี) ครอยเดิน ประเทศอังกฤษ
สาเหตุการเสียชีวิต: อากาศยานตก
พรรคการเมือง: สหภาพการเลือกตั้งทั่วไป
คู่สมรส: Annie Almström (สมรส 1888)
บุตร: 3
การศึกษา: Hudiksvalls högre allmänna läroverk [sv]
ศิษย์เก่า: Royal Swedish Naval Academy
อาชีพ: รัฐบุรุษ
ยศที่ได้รับการแต่งตั้ง
สังกัด: กองทัพเรือสวีเดน
ประจำการ: ค.ศ. 1882–1892
ยศ: พลเรือตรี

ซาโลมอน อาร์วิด อาคาเตส ลินด์มัน (สวีเดน: Salomon Arvid Achates Lindman; 19 กันยายน ค.ศ. 1862 – 9 ธันวาคม ค.ศ. 1936) เป็นพลเรือตรี นักอุตสาหกรรมและนักการเมืองอนุรักษ์นิยมชาวสวีเดนที่ดำรงตำแหน่งนายกรัฐมนตรีสวีเดนใน ค.ศ. 1906 ถึง 1911 และอีกครั้งใน ค.ศ. 1928 ถึง 1930 เขาได้รับการเรียกขานเป็นหนึ่งในบิดาแห่งสวีเดนสมัยใหม่
เขายังเป็นหัวหน้าพรรคอนุรักษ์นิยมสหภาพการเลือกตั้งทั่วไป (Allmänna valmansförbundet) ในช่วง ค.ศ. 1912 ถึง 1935 และหัวหน้า Lantmanna- och borgarepartiet (สมาชิกพรรคสหภาพการเลือกตั้งทั่วไป) ใน ค.ศ. 1913 ถึง 1935 เว้นแต่ช่วงสั้นใน ค.ศ. 1917 ที่เขาดำรงตำแหน่งรัฐมนตรีว่าการกระทรวงการต่างประเทศ
ช่วงที่เขาดำรงตำแหน่งนายกรัฐมนตรีสองครั้ง (ค.ศ. 1906 ถึง 1911 และ ค.ศ. 1928 ถึง 1930) นำเข้าระบบรัฐสภาและสิทธิออกเสียงเลือกตั้งทั่วไป ลินด์มันสมรสกับ Annie Almström ใน ค.ศ. 1888 และเธอให้กำเนิดลูก 3 คน เขาเป็นลูกพี่ลูกน้องของอาเล็กซ์ ลินด์มัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาร์วิด ลินด์มัน
| ด ค กนายกรัฐมนตรีสวีเดน |
| --- | --- | --- |
| ตราสารรัฐบาลปี 1809 (1876–1974) |  หลุยส์ ยาราร์ด เดอ ยาร์  อาร์วิด โพสเซอ  คาร์ล โยฮัน ติสซีลิวส์  โรเบิร์ต เตมพ์ตันแด  จีลลิส ปิลด์  กุสตาฟ โอแคเฮล์ม  เอริก กุสตาฟ โบสตรัม  เฟรดิก ฟอน โอตแต  เอริก กุสตาฟ โบสตรัม  โยฮัน รอมสเตดท์  คริสเตียน ลุนเดอแบร์ก  คาร์ล สตาฟฟ์  อาร์วิด ลินด์มัน  คาร์ล สตาฟฟ์  ยัลมาร์ ฮัมมาร์โคลด์  คาร์ล ซาทช์  นิล เซเดียน  ยัลมาร์ บรานติง  ยาราร์ด หลุยส์ เดอ ยาร์  ออสการ์ ฟอน ซีโดว์  ยัลมาร์ บรานติง  แอนส์ ทรีกแก  ยัลมาร์ บรานติง  ริคการ์ด ซันแล  คาร์ล กุสตาฟ เอกมัน  อาร์วิด ลินด์มัน  คาร์ล กุสตาฟ เอกมัน  ฟีลิกซ์ ฮัมริน  แพ อัลบิน ฮอนซ์ซอน  อักเซิล แพซอน-บรัมสตรอพ  แพ อัลบิน ฮอนซ์ซอน  ทอเก แอลันแด  โอลอฟ พาลเมอ  |  |
| ตราสารรัฐบาลปี 1974 (1975–ปัจจุบัน) |  โอลอฟ พาลเมอ  ธอร์บียอน เฟลล์ดีน  โอลา อุลล์สเตน  ธอร์บียอน เฟลล์ดีน  โอลอฟ พาลเมอ  อิงวา คอร์ลชอน  คอร์ล ปิลด์  อิงวา คอร์ลชอน  โยรัน แพร์ชชอน  เฟรดริก เรนเฟลด์ท  สเตฟัน เลอเวน  มักดาเลียนา อันเดอช็อน  อุล์ฟ คริสเตอช็อน  |  |
วันตรรกะโลก

| วันตรรกะโลก |
| --- | --- |
ประเภท: วันหยุดที่ไม่เกี่ยวข้องกับศาสนา
วันที่: 14 มกราคม
ความถี่: ทุกปี
ริเริ่มโดย: Logica Universalis Association, ยูเนสโก, CIPSH
ส่วนเกี่ยวข้อง: วันปรัชญาโลก
วันตรรกะโลก (อังกฤษ: World Logic Day) เป็นวันสำคัญที่ได้รับการประกาศโดยยูเนสโก ร่วมกับ สภาปรัชญาและมนุษยนิยมศึกษาระหว่างประเทศ (CIPSH) ในเดือนพฤศจิกายน 2019 โดยจะมีการเฉลิมฉลองในวันที่ 14 มกราคม ของทุกปี มีการเฉลิมฉลองครั้งแรกเมื่อวันที่ 14 มกราคม ค.ศ. 2019 ก่อนที่จะมีการประกาศจากยูเนสโก วันตรรกะโลกมีจุดมุ่งหมายเพื่อนำประวัติศาสตร์ทางปัญญา ความสำคัญในเชิงแนวคิด และผลทางปฏิบัติของตรรกะ มาสู่ความสนใจของชุมชนวิทยาศาสตร์ สหวิทยาการ และสาธารณชนทั่วไป
วันที่

วันที่ 14 มกราคม ซึ่งเป็นวันเฉลิมฉลองวันตรรกะโลก ตรงกับวันเสียชีวิตของควร์ท เกอเดิล และวันเกิดของอัลเฟรด ทาร์สกี นักตรรกะที่มีชื่อเสียงที่สุด 2 คนในศตวรรษที่ 20
คำประกาศ

มีข้อเสนอให้ประกาศวันตรรกะโลกต่อคณะกรรมการบริหารยูเนสโกในกลางปี 2019 ซึ่งได้รับการหารือและรับรองในการประชุมคณะกรรมการบริหารยูเนสโกครั้งที่ 207 ในเดือนตุลาคมปีเดียวกัน และในที่ประชุมใหญ่ยูเนสโกสมัยที่ 40 เมื่อวันที่ 26 พฤศจิกายน 2019 ได้ประกาศให้วันที่ 14 มกราคมเป็นวันตรรกะโลก ซึ่งประสานงานโดย CIPSH
งานเฉลิมฉลอง

Logica Universalis Association ซึ่งเป็นสมาคมที่ไม่เป็นทางการที่ส่งเสริมตรรกะ ส่งเสริมการเฉลิมฉลองวันตรรกะโลก โดยสนับสนุนให้ผู้เชี่ยวชาญด้านตรรกะทั่วโลกจัดงานอิสระในวันที่ 14 มกราคม 2019 ความสำเร็จของวันตรรกะโลกครั้งแรกที่จัดขึ้นอย่างไม่เป็นทางการนี้ เป็นส่วนหนึ่งของการพิจารณาโดยประชุมใหญ่ยูเนสโก สมัยที่ 40 ในเดือนพฤศจิกายน 2562 ซึ่งนำไปสู่การประกาศอย่างเป็นทางการ ในวันตรรกะโลกครั้งแรกหลังจากการประกาศนี้ ออเดรย์ อาซูเลย์ ผู้อำนวยการใหญ่ของยูเนสโก ได้ออกแถลงการณ์เน้นย้ำถึงความสำคัญของตรรกะ ดังนี้
ในศตวรรษที่ 21 — หรือแม้แต่ตอนนี้ — เป็นเวลาอันเหมาะสมอย่างยิ่งที่หลักปฏิบัติแห่งตรรกะได้รับการนำมาใช้ อีกทั้งมีความสำคัญอย่างยิ่งต่อสังคมและเศรษฐกิจของเรา ตัวอย่างเช่น วิทยาการคอมพิวเตอร์และเทคโนโลยีสารสนเทศและการสื่อสารมีรากฐานมาจากการใช้เหตุผลเชิงตรรกะและอัลกอริทึม
วันตรรกะโลกสองวันแรก (ในปี 2019 และ 2020) จัดขึ้นอย่างไม่เป็นทางการและประกอบด้วยกิจกรรมประมาณ 60 กิจกรรมในประมาณ 30 ประเทศ หลังจากวันตรรกะโลกครั้งที่สอง การประสานงานการเฉลิมฉลองได้รับการดำเนินการโดย CIPSH : วันตรรกะโลกปี 2021, 2022 และ 2023 มีกิจกรรมประมาณ 60 ถึง 80 กิจกรรม นอกจากกิจกรรมต่างๆ แล้ว วันตรรกะโลกปี 2022 ยังได้รับการเฉลิมฉลองด้วยปริศนาพิเศษ เรื่อง The two tribes of If โดย Alex Bellos ในเว็บไซต์เดอะการ์เดียน
แหล่งข้อมูลอื่น

วันตรรกะโลกที่ CIPSH
วันตรรกะโลกที่ยูเนสโก
กษิดิศ สำเร็จ

กษิดิศ สำเร็จ (เกิด 26 มกราคม ค.ศ. 2001) เป็นนักเทนนิสชายชาวไทย
กษิดิศมีอันดับสูงสุดในระดับอาชีพ ATP อยู่ในอันดับที่ 622 โดยทำได้เมื่อวันที่ 13 มกราคม ค.ศ. 2020 นอกจากนี้ เขายังมีอันดับประเภทคู่ ATP ที่สูงที่สุดในระดับอาชีพ อันดับที่ 1,494 ซึ่งทำได้ในวันที่ 2 ธันวาคม ค.ศ. 2019
กษิดิศเป็นตัวแทนของทีมชาติไทยใน Davis Cup โดยที่เขามีสถิติชนะ/แพ้ ที่ 0–1 เกม
ATP Challenger และ ITF World Tennis Tour รอบชิงชนะเลิศ > บุคคล: 3 (1–2)

| ผล | W–L |    Date    | การแข่งขัน | ชั้น | คอร์ท | คู่แข่ง | คะแนน |
| --- | --- | --- | --- | --- | --- | --- | --- |
| ชนะ | 1–0 | 000000002022-06-01-0000มิ.ย. 2022 | M25 เชียงราย, ประเทศไทย | เวิลด์ เทนนิส ทัวร์ | คอร์ทปูน |  คอนสแตนติน คราฟชุก | 6–3, 7–6(7–3) |
| แพ้ | 1–1 | 000000002023-06-01-0000มิ.ย. 2023 | M25 นครศรีธรรมราช, ประเทศไทย | เวิลด์ เทนนิส ทัวร์ | คอร์ทปูน |  ฮิโรกิ โมริยะ | 6–2, 2–6, 2–6 |
| แพ้ | 1–2 | 000000002023-08-01-0000ส.ค. 2023 | M15 นครศรีธรรมราช, ประเทศไทย | เวิลด์ เทนนิส ทัวร์ | คอร์ทปูน |  กริกอรี โลมาคิน | 6–7(2–7), 6–4, 3–6 |
| ชนะ | 2–2 | 000000002024-07-01-0000ก.ค. 2024 | M15 Nakhon Si Thammarat, Thailand | World Tennis Tour | Hard |  Mitsuki Wei Kang Leong | 6–4, 6–3 |
| ชนะ | 3–2 | 000000002024-07-01-0000ก.ค. 2024 | M15 Nakhon Si Thammarat, Thailand | World Tennis Tour | Hard |  ภวิชญ์ สอนหลักทรัพย์ | 6–3, 6–2 |
| แพ้ | 3–3 | 000000002024-08-01-0000ส.ค. 2024 | M15 Nakhon Si Thammarat, Thailand | World Tennis Tour | Hard |  Ilia Simakin | 3–6, 4–6 |
| ชนะ | 1–0 | 000000002024-09-01-0000ก.ย. 2024 | M25 Nakhon Si Thammarat, Thailand | World Tennis Tour | Hard |  Sasikumar Mukund | 6–3, 6–3 |
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
ประเทศแคนาดาในโอลิมปิกฤดูหนาว 2014

| ประเทศแคนาดา ในโอลิมปิกฤดูหนาว 2014 |
| --- | --- |

รหัสประเทศ: CAN
เอ็นโอซี: คณะกรรมการโอลิมปิกแคนาดา
เว็บไซต์: www.olympic.ca (ในภาษาอังกฤษและฝรั่งเศส)
ณ โซชิ
นักกีฬา: 222 คน  ใน 14 ชนิดกีฬา
ผู้เชิญธงชาติ (พิธีเปิด): เฮเรย์ วิคเกนไฮเซอร์
ผู้เชิญธงชาติ (พิธีปิด): เคลลี่ ฮัมไพรีย์ เฮเธอร์ มอยส์
เหรียญ อันดับ 3:  ทอง 10 เงิน 10 ทองแดง 5 รวม 25 
การเข้าร่วมแข่งขันโอลิมปิกฤดูหนาว (ภาพรวม)
1924 1928 1932 1936 1948 1952 1956 1960 1964 1968 1972 1976 1980 1984 1988 1992 1994 1998 2002 2006 2010 2014 2018 2022
ประเทศแคนาดาในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 222 คน ใน 14 ชนิดกีฬา มากเป็นอันดับที่ 3 ในการแข่งขันครั้งนี้
โดยทำผลงานได้ไป 10 เหรียญทอง 10 เหรียญเงิน 5 เหรียญทองแดง เป็นอันดับที่ 3 ของการแข่งขัน รองจากรัสเซีย และเยอรมนี
ลูกหมูสามตัว

หมาป่าเป่าบ้านฟางพังในนิทานดัดแปลงปี ค.ศ. 1904 ภาพประกอบวาดโดย Leonard Leslie Brooke
ลูกหมูสามตัว (อังกฤษ: The Three Little Pigs) เป็นนิทานอุทาหรณ์เกี่ยวกับหมูสามตัวที่สร้างด้วยวัสดุที่แตกต่างกัน  หมาป่าใจร้ายได้เป่าบ้านของหมูสองตัวแรกซึ่งทำจากฟางและไม้ตามลำดับจนพัง แต่ไม่สามารถทำลายบ้านของหมูตัวที่สามที่ทำจากอิฐได้ รูปแบบตีพิมพ์ของนิทานมีในราวคริสต์ทศวรรษ 1840 แต่ตัวเรื่องราวของนิทานนั้นคาดว่าจะเก่าแก่กว่านั้น วลีที่ปรากฏในนิทานและคติที่แฝงไว้ในเรื่องได้กลายเป็นสิ่งที่ปลูกฝังอยู่ในวัฒนธรรมตะวันตก ลูกหมูสามตัวได้รับการสร้างสรรค์ใหม่หรือดัดแปลงในหลากหลายรูปแบบเป็นเวลาหลายปี บางรูปแบบได้ให้หมาป่าเป็นตัวละครที่ใจดีก็มี ลูกหมูสามตัวจัดเป็นนิทานประเภท B124 ตามระบบจัดจำแนก Aarne–Thompson
นิทานดั้งเดิม

ลูกหมูสามตัว ถูกบรรจุเป็นนิทานใน The Nursery Rhymes of England (London and New York, c.1886), โดย เจมส์ ฮอลลี่เวลล์-ฟิลลิปส์  ส่วนนิทานในรูปแบบที่เป็นที่รู้จักปรากฏใน English Fairy Tales โดย โจเซฟ จาคอบส์ ตีพิมพ์ครั้งแรกเมื่อวันที่ 19 มิถุนายน ค.ศ. 1890 และได้อ้างอิงฮอลลี่เวลล์ว่าเป็นต้นเรื่อง
นิทานเริ่มเรื่องที่ลูกหมูสามตัวถูกแม่หมูส่งออกไปเผชิญโลกภายนอก ลูกหมูตัวแรกสร้างบ้านทีทำจากฟาง แต่หมาป่าได้เป่าบ้านจนพังแล้วกินลูกหมู ลูกหมูตัวที่สองสร้างบ้านที่ทำจากไม้ซึ่งก็ถูกหมาป่าเป่าจนพังเช่นกัน แล้วลูกหมูตัวที่สองก็ถูกกินเช่นกัน การสนทนาโต้ตอบระหว่างหมาและลูกหมูเป็นวลีที่มีชื่อเสียง ความว่า:
"Little pig, little pig, let me come in."
"No, no, by the hair on my chiny chin chin."
"Then I'll huff, and I'll puff, and I'll blow your house in."
ลูกหมูตัวที่สามสร้างบ้านที่ทำจากอิฐ หมาป่าพยายามเป่าบ้านให้พังแต่ไม่สำเร็จ จึงพยายามหลอกให้หมูออกจากบ้านโดยบอกจะขอพบในสถานที่ต่าง ๆ แต่ก็ถูกรู้ทันทุกครั้ง ท้ายที่สุดหมาป่าจึงเข้าไปในบ้านโดยลงมาทางปล่องไฟ จึงตกลงไปหม้อน้ำเดือดที่ลูกหมูเตรียมไว้ ลูกหมูปิดฝาหม้อ จากนั้นจึงปรุงหมาป่ามากินเป็นอาหาร ในนิทานบางรูปแบบลูกหมูตัวที่หนึ่งและตัวที่สองไม่ได้ถูกหมาป่ากินหลังจากพังบ้าน แต่ได้หนีมาหลบภัยที่บ้านของลูกหมูตัวที่สาม และเมื่อหมาป่าเข้ามาทางปล่องไฟจะถูกต้มจนตายเหมือนนิทานดั้งเดิม หรืออาจจะวิ่งหนีไปแล้วไม่กลับมากินลูกหมูสามตัวอีกเลย ซึ่งลูกหมูทั้งสามตัวรอดชีวิตในทั้งสองกรณี
แหล่งข้อมูลอื่น

The nursery rhymes of England By James Orchard Halliwell-Phillipps, pp. 37–41 on books.google.com
The Story of the Three Little Pigs in The nursery rhymes of England, by Halliwell, pp. 37–41 on Archive.org
The Three Little Pigs: Pleasure principle versus reality principle, from: The Uses of Enchantment, The Meaning and Importance of Fairy Tales, by Bruno Bettelheim, Vintage Books, NY, 1975
19th century versions of the Three Little Pigs story
The Golden Goose Book: The Story of the Three Little Pigs from Google books
MP3 of the song "Who's Afraid of the Big Bad Wolf"
ลูกหมูสามตัว ที่บิกการ์ตูนเดตาเบส
ภาพวาดจาก English Fairy Tales (New York, 1895) โดย โจเซฟ จาคอบส์
Estola compacta

ชนิดของด้วง
| Estola compacta |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
วงศ์:: Cerambycidae 
สกุล:: Estola  Breuning, 1940
สปีชีส์:: Estola compacta
ชื่อทวินาม
Estola compacta Breuning, 1940

Estola compacta เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
เอฟ(เอกซ์)

สำหรับคณิตศาสตร์ ดูที่ ฟังก์ชัน (คณิตศาสตร์)
| เอฟ(เอกซ์) |
| --- | --- |
เอฟ(เอกซ์) ในเดือนตุลาคม ค.ศ. 2015 (จากซ้ายไปขวา: วิกตอเรีย, คริสตัล, แอมเบอร์, ลูนา)
ข้อมูลพื้นฐาน
ที่เกิด: โซล เกาหลีใต้
แนวเพลง:  เคป็อป  อิเล็กโทรป็อป  ซินธ์ป็อป  อีดีเอ็ม  ดนตรีทดลอง 
ช่วงปี: 2009 – 2016
ค่ายเพลง: เอสเอ็มเอนเตอร์เทนเมนต์ เอเว็กซ์แทร็กซ์

สมาชิก:  คริสตัล  แอมเบอร์  วิกตอเรีย  ลูนา 
อดีตสมาชิก: ซ็อลลี

เว็บไซต์: fx.smtown.com
เอฟ(เอกซ์)  (เกาหลี: 에프엑스; อาร์อาร์: Epeuekseu; อังกฤษ: f(x)) เป็นเกิร์ลกรุปหญิงเกาหลีใต้ที่ประกอบด้วยสมาชิกหลากสัญชาติ สังกัดค่ายเอสเอ็มเอ็นเตอร์เทนเมนต์ เปิดตัวครั้งแรกเมื่อวันที่ 1 กันยายน ค.ศ. 2009 ด้วยซิงเกิ้ล "ลาชาทา" (La Cha Ta) ในวงประกอบไปด้วย วิกตอเรีย, แอมเบอร์, ลูนา และคริสตัล ซึ่งอีกหนึ่งสมาชิก คือ ซ็อลลี ได้ออกจากวงในเดือนสิงหาคม ค.ศ. 2015
ชื่อ "เอฟ(เอกซ์)" หมายถึงสูตร ฟังก์ชัน ซึ่งเป็นสัญลักษณ์ทางด้านคณิตศาสตร์ ที่ค่าเอกซ์สามารถให้ผลลัพธ์ที่เปลี่ยนไป นอกจากนี้ "เอฟ" ยังเป็นตัวย่อของคำว่า "Flower" ซึ่งแปลว่า "ดอกไม้" ส่วนคำว่า "เอกซ์" หมายถึงโครโมโซมเอกซ์ เมื่อรวมทั้งสองคำนี้เข้าด้วยกันจึงมีความหมายว่า "หญิงสาวที่เบ่งบานราวกับดอกไม้"
เอฟ(เอกซ์) เปิดตัวอัลบั้มเต็มชุดแรก "Pinocchio" ในปี ค.ศ. 2011 และอีกสองมินิอัลบั้ม "Nu Abo" (2010) และ "Electric Shock" (2012) โดยทั้งสามอัลบั้มประสบความสำเร็จอย่างมากด้วยการติดอันดับหนึ่งบนแกออนอัลบั้มชาร์ตของเกาหลีใต้ อีกทั้งอัลบั้มเต็มชุดที่สอง "Pink Tape" (2013) ยังเป็นอัลบั้มที่ได้รับการยอมรับในด้านคุณภาพของเพลงและรูปลักษณ์ของแพคเกจที่โดดเด่น ซึ่ง "ฟิวส์" สถานีเพลงของสหรัฐอเมริกาได้จัดอันดับให้เป็นหนึ่งใน "41 อัลบั้มยอดเยี่ยมประจำปี 2013" ซึ่งอัลบั้มนี้เป็นเพียงแค่อัลบั้มเดียวที่เป็นเพลงแนวเคป็อป นอกจากนี้ยังได้รับการจัดอันดับให้เป็น"อัลบั้มเคป๊อปที่ยอดเยี่ยมที่สุดแห่งปี 2010" โดย "บิลบอร์ด"
ในเวลาต่อมาเอฟ(เอกซ์) เปิดตัวอัลบั้มเต็มชุดที่สามและสี่ของกลุ่มคือ "Red Light" (2014) และ "4 Walls" (2015) ซึ่งทั้งสองประสบความสำเร็จอย่างมากในด้านยอดขายและได้รับการตอบรับอย่างดีจากนักวิจารณ์ดนตรี โดยหลังจากปล่อยซิงเกิ้ล "All Mine" ซึ่งเป็นโปรเจกต์ของเอสเอ็มสเตชัน ในปี ค.ศ. 2016 วงก็ได้หยุดทำกิจกรรมจนถึงปัจจุบัน ทำให้สมาชิกในวงต่างก็เริ่มกิจกรรมเดี่ยวของตนเอง เช่น การแสดง, นางแบบ, ละครเวที รวมไปถึงเป็นศิลปินเดี่ยว โดยในเดือนสิงหาคม ปีค.ศ. 2019 ที่ผ่านมา เอฟ(เอกซ์) ทั้งสามคนได้รวมตัวกันอย่างเป็นทางการ (ยกเว้นวิกตอเรีย) และขึ้นแสดงในคอนเสิร์ต SM Town Live 2019 ทั้งหมดสามรอบการแสดงที่โตเกียว
แนวเพลงทดลองของวงได้รับการชื่นชมอย่างมาก อีกทั้งเอฟ(เอกซ์) ยังเป็นหนึ่งในศิลปินเคป็อปไม่กี่กลุ่มที่เป็นที่ยอมรับในระดับสากล นอกจากนี้ยังเป็นศิลปินเคป็อปกลุ่มแรกที่ได้เข้าร่วมการแสดงในงานเซาธ์บายเซาธ์เวสต์ (SXSW) คอนเสิร์ตชื่อดังของอเมริกา ในปีค.ศ. 2013 และติดอันดับเจ็ดใน "10 อันดับ เกิร์ลกรุ๊ปเคป๊อปของทศวรรษที่ผ่านมา" โดยบิลบอร์ดในปีค.ศ. 2017
ประวัติ > ก่อนเปิดตัว

ในปีค.ศ. 2000 คริสตัล หนึ่งในสมาชิกของวงถูกพบและได้รับการทาบทามจากทืมงานของเอสเอ็มเอนเตอร์เทนเมนต์ ในขณะไปเที่ยวเกาหลีกับครอบครัวพร้อมกับเจสสิก้า (อดีตสมาชิกวงเกิลส์เจเนอเรชัน) พี่สาวของเธอ  หลังจากนั้นคริสตัลเธอก็ได้มีผลงานในมิวสิกวิดีโอของชินฮวาในเพลง "Wedding March" ("너의곁에서 2")
ซ็อลลีเป็นนักแสดงตั้งแต่เด็ก โดยมีผลงานการแสดงเรื่องแรกในปีค.ศ. 2005 กับละคร "ซอดองโยสายใยรักสองแผ่นดิน"  รับบทเป็น องค์หญิงซันวา ธิดาแห่งกษัตริย์ซิลลา , ลูนา ได้รับคัดเลือกจากบริษัทจากการไปออกรายการเรียลลิตี้ชื่อ " Truth Game " ในปีค.ศ. 2006 , วิกตอเรีย ได้รับการติดต่อจากต้นสังกัดผ่านการแข่งขันเต้น Beijing dance ในเดือนกันยายน ค.ศ. 2007 หลังจากประกวดได้รางวัลชนะเลิศอันดับหนึ่ง และในปีค.ศ. 2008 แอมเบอร์ ผ่านการออดิชั่นของเอสเอ็มเอนเตอร์เทนเมนต์ที่จัดขึ้นที่เมืองลอสแอนเจลิส รัฐแคลิฟอร์เนีย
ประวัติ > 2011–2012: พินอคคิโอ, ฮ็อตซัมเมอร์, และ อิเล็คทริคช็อค

เดือนเมษายน ค.ศ. 2011 เอฟ(เอกซ์) เปิดตัวอัลบั้มเต็มชุดแรก "พินอคคิโอ" (Pinocchio) ด้วยเพลงหลักอย่าง "พินอคคิโอ(แดนเจอร์)" (Pinocchio(Danger)) โดยเพลงดังกล่าวได้อันดับหนึ่งบนแกออนดิจิทัลชาร์ต และได้ถ้วยรางวัลในรายการเพลงทั้งหมด 8 ถ้วย ต่อมาในวันที่ 14 มิถุนายน ได้ปล่อยผลงานอัลบั้มรีแพ็กเกจที่มีเพลงหลักอย่าง "ฮ็อตซัมเมอร์" (Hot Summer) (เป็นเพลงรีเมคจากของวง "มอนโรส" (Monrose) ที่ผลิตโดย Thomas Troelsen และ Remee) โดยในอัลบั้มดังกล่าวมีการเพิ่มดิจิตอลซิงเกิ้ลที่ปล่อยออกมาก่อนหน้านี้ 3 เพลง ได้แก่ "ลาชาทา" (La Cha Ta), "ชูว์" (Chu ~ ♡) และ "อีส อิท โอเค?" (Is It Ok?) โดยซิงเกิ้ลหลัก "ฮ็อตซัมเมอร์" (Hot Summer) ขึ้นสู่อันดับสองบนแกออนดิจิทัลชาร์ตและถูกดาวน์โหลดมากกว่า 375,000 ครั้งในสัปดาห์แรกที่วางจำหน่าย ทำให้เพลงนี้ได้กลายเป็นหนึ่งในซิงเกิ้ลที่ประสบความสำเร็จที่สุดในปีค.ศ. 2011 อีกทั้งสามารถจำหน่ายได้ถึง 2,909,384 ชุด ภายในช่วงสิ้นปีในเกาหลีใต้ หลังจากนั้นในเดือนสิงหาคม เอฟ(เอกซ์)ได้ปล่อยเพลงชื่อ "การากาบานา" (Garagabana) เพลงโปรโมตสำหรับเกม Bust-a-Move และในเดือนธันวาคม ได้ปล่อยเพลงภาษาอังกฤษชื่อ "1, 2, 3" ซึ่งเป็นส่วนหนึ่งของอัลบั้ม "2011 เอสเอ็มทาว์น วอร์มเมสกิฟท์" (2011 SMTown Winter: The Warmest Gift)
เอฟ(เอกซ์) เปิดตัวมินิอัลบั้มชุดที่สอง "อิเล็คทริคช็อค" (Electric Shock) ในวันที่ 10 มิถุนายน ค.ศ. 2012 โดยอัลบั้มดังกล่าวประสบความสำเร็จอย่างมากทั้งได้รับคำวิจารณ์ในเชิงบวกและได้ถ้วยรางวัลในรายการเพลงทั้งหมด 9 ถ้วย และในเดือนพฤศจิกายนได้รับรางวัล "การแสดงประเภทเต้นหญิงยอดเยี่ยม - กลุ่ม" (Best Dance Performance - Female Group) ในงาน "2012 เอ็มเน็ตเอเชียนมิวสิกอะวอดส์" (2012 Mnet Asian Music Awards) ที่ฮ่องกง และในเดือนมกราคม ปีค.ศ. 2013 สองเพลงจากมินิอัลบั้มชุดที่สอง อย่างเพลง "อิเล็คทริคช็อค" (Electric Shock) และ "เจ็ท" (Jet) ได้ถูกเสนอชื่อเข้าชิงรางวัล "เพลงเต้นแนวอิเล็กทรอนิกส์ยอดเยี่ยม" (Best Dance and Electronic Song) ในงาน "โคเรียน มิวสิก อะวอดส์ ครั้งที่ 10" (2010 Korean Music Awards) โดยเพลงได้รับรางวัลคือเพลง "อิเล็คทริคช็อค" (Electric Shock)
ประวัติ > 2015–2016: ซ็อลลีออกจากวง, โฟว์วอลส์, คอนเสิร์ตเดี่ยวครั้งแรก, การพักกิจกรรมของวง, และ กรณีพิพาทจีน-เกาหลี

วันที่ 22 กรกฎาคม ค.ศ. 2015 เอฟ(เอกซ์) ปล่อยซิงเกิ้ลอัลบั้มภาษาญี่ปุ่นครั้งแรกในชื่อ "ซัมเมอร์สเปเชียล พินอคคิโอ / ฮ็อตซัมเมอร์" (Summer Special Pinocchio / Hot Summer) ซึ่งเปิดตัวด้วยอันดับที่ 23 บนชาร์ตประจำสัปดาห์บนออริคอน และในเดือนสิงหาคม ซ็อลลี ได้ออกจากวงอย่างเป็นทางการเพื่อเน้นกิจกรรมด้านการแสดง หลังจากนั้นสมาชิกที่เหลือได้ดำเนินกิจกรรมในฐานะเอฟ(เอกซ์)ต่อด้วยการปล่อยอัลบั้มเต็มชุดที่สี่ "โฟว์วอลส์" ในเดือนตุลาคม ด้วยยอดขายกว่า 66,000 อัลบั้มในการเปิดขายสัปดาห์แรก พร้อมทั้งมีรายการเรียลลิตี้ชื่อ "เอฟ(เอกซ์) = 1เซนติเมตร" (f(x)=1cm) ต่อมาได้ปล่อยซิงเกิ้ลเพลง "12:25 (วิชลิสท์)" (12:25 (Wish List)) ซึ่งเป็นหนึ่งในเพลงของอัลบั้ม "เอสเอ็มเอ็นเตอร์เทนเมนต์ คริสต์มาสโปรเจกต์ - วินเทอร์การ์เด้น" (S.M Entertainment's Christmas project - Winter Garden) ในเดือนธันวาคม และช่วงท้ายปีเอฟ(เอกซ์)ได้ร่วมแสดงเพลงร่วมกับวงเพตชอปบอยส์ พร้อมทั้งได้รับรางวัล "โกลบอลแฟนช้อยส์" (Global Fans Choice) จากงานประกาศรางวัล "2015 เอ็มเน็ตเอเชียนมิวสิกอะวอดส์" (2015 Mnet Asian Music Awards)
ในเดือนมกราคม ค.ศ. 2016 ได้รางวัล "ดิสก์บนซัง" จากงาน "2016 โกลเด้นดิสก์อวอร์ด" (2016 Golden Disk Awards) และจัดคอนเสิร์ตเดี่ยวครั้งแรกในชื่อ "ไดเมนชั่น 4 - ด็อคกิ้งสเตชัน" (Dimension 4 – Docking Station) ซึ่งเริ่มในกรุงโซลต่อด้วยอีก 6 รอบการแสดงในประเทศญี่ปุ่น ซึ่งวงเอฟ(เอกซ์)ได้ประกาศชื่อแฟนคลับอย่างเป็นทางการในวันที่ 31 มกราคม ว่า "มียู" (MeU) ต่อมาได้ปล่อยซิงเกิ้ลเพลงในโปรเจกต์เอสเอ็มสเตชันชื่อ "ออลมาย" (All Mine) ในเดือนกรกฎาคม โดยเพลงดังกล่าวได้แอมเบอร์เป็นผู้กำกับและตัดต่อวิดีโอเพลง หลังจากนั้นวงได้ปล่อยซิงเกิ้ลอัลบั้มภาษาญี่ปุ่นชุดที่ 2  "โฟว์วอลส์ / คาวบอย" (4 Walls / Cowboy) ซึ่งเป็นเพลงเวอร์ชันภาษาญี่ปุ่น พร้อมทั้งมีเพลงหลักอย่าง "คาวบอย" (Cowboy) ซึ่งเป็นหนึ่งในเพลงที่ได้แสดงในคอนเสิร์ตของวงที่เมืองโยโกฮามะ ประเทศญี่ปุ่น และในวันที่ 16 ตุลาคม มิวสิควิดีโอเพลง "อิเล็คทริคช็อค" (Electric Shock) มียอดเข้าชมบนยูทูบเกิน 100 ล้านวิว ส่งผลให้เอฟ(เอกซ์) กลายเป็นที่สามของวงเกิร์ลกรุปหญิงเกาหลีใต้และที่ 6 ของวงการศิลปินเคป๊อบ ที่ทำยอดเข้าชมบนยูทูบเกิน 100 ล้านวิว
หลังจากปีค.ศ. 2016 เกาหลีใต้ได้ประสบปัญหาทางการเมืองระหว่างประเทศกับจีน เกิดกรณีพิพาทอันเนื่องมาจากการติดตั้งระบบต่อต้านมิสไซล์เพดานบินสูง (Terminal High Altitude Area Defense) หรือ "THAAD" ในประเทศเกาหลีใต้ ทำให้ทางประเทศจีนออกนโยบายต่อต้านเกาหลีใต้จนถึงปัจจุบัน ทำให้ส่งผลต่อสมาชิกชาวจีนต่างๆที่ทำงานในวงการเพลงเคป๊อบ รวมถึงวิกตอเรีย ทำให้หลังจากนั้นสมาชิกต่างๆในวงเอฟ(เอกซ์)ได้แยกย้ายไปทำกิจกรรมเดี่ยว
ประวัติ > 2019: การรวมตัวอีกครั้ง, ครบรอบ10ปี, และ การไม่ต่อสัญญาของสมาชิก

วันที่ 19 มกราคม ค.ศ. 2018 คริสตัลให้สัมภาษณ์กับนิตยสารรายหนึ่งเกี่ยวกับการรวมตัวกันของวงว่า "สมาชิกพูดคุยกันบ่อยครั้งเกี่ยวกับการคัมแบ็ค แต่เพราะตารางงานของแต่ละคนไม่ตรงกัน เลยไม่มีแผนสำหรับกิจกรรมวง"
ในเดือนสิงหาคม ค.ศ. 2019 เอฟ(เอกซ์)ได้กลับมารวมตัวกันอีกครั้งอย่างเป็นทางการ(ยกเว้นวิกตอเรีย) ในคอนเสิร์ต SM Town Live 2019 ทั้งหมดสามรอบการแสดงที่โตเกียว
วันที่ 1 กันยายน ค.ศ. 2019 แอมเบอร์ หนึ่งในสมาชิกของวงได้ประกาศผ่านโซเชียลมีเดียของเธอว่าสัญญากับทางค่ายได้สิ้นสุดลงและตัดสินใจไม่ต่อสัญญากับเอสเอ็มเอ็นเตอร์เทนเมนต์ เช่นเดียวกันกับลูนาและวิกตอเรีย ที่ออกมาประกาศผ่านโซเชียลมีเดียในวันที่ 5 กันยายน ว่าไม่ต่อสัญญากับต้นสังกัด แต่เอสเอ็มเอ็นเตอร์เทนเมนต์รายงานว่าอยู่ในระหว่างการหารือสัญญากับวิกตอเรีย และจากรายงานของค่ายพบว่าปัจจุบันวิกตอเรียยังคงมีสัญญากับต้นสังกัดเดิม
จากการให้สัมภาษณ์ของแอมเบอร์เมื่อวันที่ 1 ตุลาคม ค.ศ. 2020 เธอระบุว่า เอฟ(เอกซ์)ไม่มีแผนที่จะกลับมารวมตัวกันอีกครั้ง และเมื่อวันที่ 18 สิงหาคม ค.ศ. 2020 มีรายงานว่า คริสตัล ตัดสินใจจะออกจากเอสเอ็มเอ็นเตอร์เทนเมนต์ อย่างไรก็ตามทางต้นสังกัดได้ออกมาเปิดเผยว่าสัญญาของเธอกับทางค่ายจะหมดลงในสิ้นเดือนสิงหาคม ปี 2020 และอยู่ระหว่างการหารือเกี่ยวกับการต่อสัญญา หลังจากนั้นในเดือนตุลาคมได้มีประกาศว่าคริสตัลได้ออกจากค่ายอย่างเป็นทางการ และเซ็นสัญญาใหม่กับค่ายเอช แอนด์ เอ็นเตอร์เทนเมนต์
ในเดือนเมษายน ค.ศ. 2021 สัญญาระหว่างวิกตอเรียกับเอสเอ็มเอ็นเตอร์เทนเมนต์ได้หมดลงอย่างเป็นทางการ ทำให้ในปัจจุบันสมาชิกวงเอฟ(เอกซ์)ไม่ต่อสัญญาภายใต้เอสเอ็มเอ็นเตอร์เทนเมนต์ทั้งหมด
ประวัติ > สมาชิกปัจจุบัน

| ชื่อในวงการ> ไทย | ชื่อในวงการ> เกาหลี | ชื่อเกิด> ไทย | ชื่อเกิด> เกาหลี | ชื่อเกิด> จีน | วันเกิด | ตำแหน่ง |
| --- | --- | --- | --- | --- | --- | --- |
| วิกตอเรีย | 빅토리아 | ซ่ง เชียน | - | 宋茜 |  (1987-02-02) 2 กุมภาพันธ์ ค.ศ. 1987 (37 ปี) | หัวหน้าวง, นักเต้นหลัก |
| แอมเบอร์ | 엠버 | แอมเบอร์ โจเซฟีน หลิว | - | 刘逸云 |  (1992-09-18) 18 กันยายน ค.ศ. 1992 (32 ปี) | แร็ปเปอร์ |
| ลูนา | 루나 | พัก ซ็อน-ย็อง | 박선영 | - |  (1993-08-12) 12 สิงหาคม ค.ศ. 1993 (31 ปี) | นักร้องเสียงหลัก |
| คริสตัล | 크리스탈 | ช็อง ซู-จ็อง | 정수정 | - |  (1994-10-24) 24 ตุลาคม ค.ศ. 1994 (30 ปี) | นักร้องนำ |
ประวัติ > อดีตสมาชิก

| ชื่อในวงการ> ไทย | ชื่อในวงการ> เกาหลี | ชื่อเกิด> ไทย | ชื่อเกิด> เกาหลี | วันเกิด | วันเสียชีวิต | ตำแหน่ง |
| --- | --- | --- | --- | --- | --- | --- |
| ซ็อลลี | 설리 | ชเว จิน-รี | 최진리 | 29 มีนาคม ค.ศ. 1994 | 13 ตุลาคม ค.ศ. 2019 (25 ปี) |  |
ผลงานเพลง

พินอคคิโอ (2011)
พิงก์เทป (2013)
เรดไลท์ (2014)
โฟว์วอลส์ (2015)
รางวัล

บทความหลัก: รายชื่อรางวัลและการเสนอชื่อเข้าชิงของเอฟ(เอกซ์)
แหล่งข้อมูลอื่น

เว็บไซต์ทางการ (เกาหลี)
เอราวัณ การ์นิเยร์

| ข้อมูลส่วนตัว |
| --- | --- | --- | --- |
วันเกิด:  5 มกราคม พ.ศ. 2549 (19 ปี)
ส่วนสูง:  1.80 เมตร (5 ฟุต 11 นิ้ว)
ตำแหน่ง:  ปีก แบ็กขวา
ข้อมูลสโมสร
สโมสรปัจจุบัน:  ลียอแน เบ
สโมสรอาชีพ*
| ปี |  ทีม |  ลงเล่น |  (ประตู) |
| 2024– |  ลียอแน เบ |  8 |  (1) |
ทีมชาติ‡
| 2024– |  ไทยรุ่นอายุไม่เกิน 23 ปี |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 เมษายน 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22 เมษายน 2024
เอราวัณ การ์นิเยร์ (ฝรั่งเศส: Erawan Garnier, เกิด 5 มกราคม 2549) เป็นนักฟุตบอลลูกครึ่ง ไทย-ฝรั่งเศส ที่เล่นตำแหน่งปีกหรือแบ็คขวาให้กับลียอแน เบ เขาเกิดในประเทศฝรั่งเศส และเป็นตัวแทนของประเทศไทยในระดับเยาวชน
ระดับสโมสร

การ์นิเยร์เกิดที่เมืองเอคัลลี มีพ่อเป็นชาวฝรั่งเศสและแม่เป็นชาวไทย เขาเริ่มต้นอาชีพนักฟุตบอลเยาวชนโดยเล่นให้กับทีมท้องถิ่นชื่อซาวิญี ในปี 2562 เขาย้ายไปร่วมทีมเยาวชนของลียง ส่วนสูง 180 เซนติเมตร มีทักษะโดดเด่นเรื่องการเลี้ยงบอล และสามารถเล่นได้หลายตำแหน่ง ปัจจุบันสังกัด Olympique Lyon U19
หลังจากทำผลงานได้ดีกับลียงรุ่นอายุไม่เกิน 19 ปี การ์นิเยร์ก็ได้เลื่อนชั้นสู่ทีมสำรองของลียงในเดือนมกราคม 2567 โดยลงเล่นในแชมเปียนแนตเนชันแนล 3
ระดับทีมชาติ

ในเดือนมีนาคม 2567 การ์นิเยร์ถูกเรียกตัวไปแคมป์ทีมชาติไทยรุ่นอายุไม่เกิน 23 ปี ที่บุรีรัมย์
ในเดือนเมษายน 2567 การ์นิเยร์ได้รับเลือกให้ติดทีมชาติไทยรุ่นอายุไม่เกิน 23 ปีในการแข่งขันเอเชียนคัพ รุ่นอายุไม่เกิน 23 ปี 2024 โดยเป็นสมาชิกที่อายุน้อยที่สุดของทีม ในการแข่งขันรอบแบ่งกลุ่มนัดแรกกับอิรัก เขาแอสซิสต์ประตูแรกให้ทีมชาติไทย โดยมีส่วนช่วยให้ทีมชนะ 2–0
สไตล์การเล่น

การ์นิเยร์เล่นเป็นแบ็กซ้ายหรือแบ็กขวาในทีมเยาวชนของลียง เนื่องจากเขาสามารถเล่นได้ทั้งสองฝั่งเนื่องจากความสามารถในการใช้เท้าทั้งสองข้าง กับทีมสำรองของลียง เพื่อใช้ความสามารถในการเลี้ยงบอลและการจ่ายบอลที่ดีของเขา โค้ชจึงให้เขาเล่นในตำแหน่งปีก
ยามาโตะ (ชื่อ)
บุคคลที่มีชื่อเสียง

ยามาโตะ ฟุชิมิ
ยามาโตะ มาเอดะ
ตัวละครในบันเทิงคดี

ยามาโตะ (โค้ดเนม, ชื่อตามหนังสือการ์ตูน) เป็นหน่วยลับของโคโนฮะ ซึ่งได้มาสอนนารุโตะ ซากุระ และไซ แทนอาจารย์ฮาตาเกะ คาคาชิ เนื่องจากอาจารย์คาคาชิอยู่ที่ไปทำภารกิจ
อิชิดะ ยามาโตะ ตัวละครหลักจากเรื่องดิจิมอน
ยามาโตะ (วันพีซ) ตัวละครจากเรื่องวันพีซ
ยามาโตะ (โปเกมอน) ตัวละครจากเรื่องโปเกมอน
ซารุคุอิ ยามาโตะ ตัวละครจากเรื่องไฮคิว!! คู่ตบฟ้าประทาน
นางาโมริ ยามาโตะ ตัวละครจากเรื่องลักกีสตาร์
ดูเพิ่ม

ยามาโตะ (นามสกุล)
ยามาโตะ